Genuenses
Genuenses (sc. bracae), vel bracae Genuenses, vulgo jeans, sunt bracae ex tela xylina "Nemausensi" confectae. Bracae jeans a primo Genuae in Italia paratae sunt, quae classiariis laborandi vestitus essent. Ex quo etiam nomen receperunt. Hodie per orbem terrarum a multis hominibus geruntur. In gratia sunt praesertim Genuenses caeruleo colore tinctae, sed exstant multa genera diversa. Ex eodem genere telae etiam perae, gunnae aliaeque vestes efficiuntur.